**Հաննա Գոսլար** (հոլ.՝ Hannah Elisabeth (Hanneli) Pick-Goslar,նոյեմբերի 12, 1928(1928-11-12), Միտտե, Բեռլին, Վայմարյան Հանրապետություն և Բեռլին, Վայմարյան Հանրապետություն - հոկտեմբերի 28, 2022(2022-10-28), Երուսաղեմ) Հոլոքոստը վերապրած հրեական ծագմամբ գերմանաբնակ բուժքույր։ Նա առավե հայտնի էր գրող Աննա Ֆրանկի հետ իր սերտ մտերմությամբ։ Նրանք միասին սովորել են Մոնտեսորիի 6-րդ դպրոցում և Ամստերդամի հրեական լիցեյում։

Կենսագրություն
--------------

Հաննա Էլիզաբեթ Գոսլարը ծնվել է Բեռլինում, 1928 թվականի նոյեմբերի 12-ին։ Նրա հայրը՝ Հանս Գոսլարը, եղել է Պրուսիայի ներքին գործերի փոխնախարար, մայրը՝ Ռութ Ջուդիթ Կլեին՝ ուսուցչուհի, մահացել է երրորդ երեխային լույս աշխարհ բերելու ժամանակ։

1933 թվականին Հանս Գոսլարը հրաժարական է տվել իր պաշտոնին, այն բանից հետո, երբ Ադոլֆ Հիտլերը եկել է իշխանության և նրա ղեկավարած Նացիոնալ-սոցիալիստական գերմանական բանվորական կուսակցությունը հաղթանակ է տարել Մայնի Ֆրանկֆուրտ ընտրություններում։ Անգլիա տեղափոխվելու անհաջող փորձից հետո Հանս Գոսլարի ընտանիքը հաստատվել է Հոլանդիայում։

Հաննան սկսել հաճախել Ամստերդամի Մոնտեսորիի 6-րդ դպրոցը և այնտեղ ընկերացել Աննա Ֆրանկի հետ։

Բերգեն-Բելզեն համակենտրոնացման ճամբարում
----------------------------------------

1943 թվականի հունիսին Գոսլարների ընտանիքը ձերբակալվել է ուղարկվել Վեստերբորկ համակենտրոնացման ճամբար, որից հետո՝ 1944 թվականի փետրվարին՝ Բերգեն-Բելզեն համակենտրոնացման ճամբար։ Քանի որ նրանց ընտանիքն ունեցել է պաղեստինյան անձնագրեր, Հաննան հայտնվել է ճամբարի արտոնյալ հատվածում։ Ճամբարում նա երբեն հանդիպել է Աննա Ֆրանկի հետ։ Վերջինս պահվում էր ճամբարի ոչ արտոնյալ հատվածում։ Ցանկապատի վրայով Հաննան Աննային նետել է հաց և գուլպաներ։

Հաննան և նրա կրտսեր քույրը՝ Գաբին, 14 ամիս մնացել են ճամբարում և ողջ են մնացել Կորած գնացքում։ Հյուծված աղջիկները ժամանակավոր ապաստանել են Շիլդայի քաղաքապետի տանը։ Նրանց հայրը, մորական տատն ու պապը մահացել են ճամբարում։ Հաննան Աննային վերջին անգամ տեսել է ճամբարում։

1945 թվականի հունիսի վերջին ռուսական իշխանությունները օգնել են քույրերին և նրանք վերադարձել են Ամստերդամ։ Հաննան հոսպիտալացվել է մինչև սեպտեմբերի վերջ, իսկ դեկտեմբերին ուղարկվել է Շվեյցարիա՝ ապաքինվելու։ Նա ավարտել է դպրոցը Բազելում։

Պատերազմից հետո
---------------

1947 թվականին Հաննան և Գաբին ներգաղթել են Երուսաղեմ, Հաննան ամուսնացել է Վալտեր Պինչաս Պիքի հետ, ունեցել է երեք երեխա, 11 թոռ և ավելի քան 31 ծոռ։

Հաննա Գոսլար մահացել է Երուսաղեմում, 2022 թվականի հոկտեմբերի 28-ին, 93 տարեկան հասակում։

Մշակույթում
-----------

Հաննան նկարահանվել է Աննա Ֆրանկի հետ կապված մի քանի վավերագրական ֆիլմերում․ առաջինը 1988 թվականին Վիլի Լինդվերի «Աննա Ֆրանկի վերջին յոթ ամիսները» ֆիլմում։ Հաննան նաև տեղեկություններ է տրամադրել 1995 թվականին նկարանահանված «Աննա Ֆրանկը հիշում է» և 2008 թվականին նկարահանված «Աննա Ֆրանկի դասընկերները» վավերագրական ֆիլմերին։

Աննայի և Հաննայի մտերմության մասին է պատմում 2021 թվականին նկարահանված է «Իմ լավագույն ընկերուհին» ֆիլմը։

Ծանոթագրություններ
------------------

1. 1 2  Չեխիայի ազգային գրադարանի կատալոգ
2. 1 2  Beste vriendin van Anne Frank, Hannah Pick-Goslar, overleden — 2022.
3. 1 2  *staff T. J. P.* The Jerusalem Post, Jerusalem Post / Z. Klein — Israel: MSN, 2022. — ISSN 0792-822X
4. 1 2
5. ↑  Lindwer, Willy (1992 թ․ հուլիսի 1). *The Last Seven Months of Anne Frank* (անգլերեն). Knopf Doubleday Publishing Group. ISBN 978-0-385-42360-1.
6. ↑  Frank, Anne (1995 թ․ փետրվարի 1). *The Diary of a Young Girl: The Definitive Edition* (անգլերեն). Knopf Doubleday Publishing Group. ISBN 978-0-385-47378-1.
7. ↑  *Alison Leslie Gold* Hannah Goslar Remembers: A Childhood Friend of Anne Frank. — США: Bloomsbury, 1998. — С. 80. — 135 с. «Արխիվացված պատճենը». Արխիվացված է օրիգինալից 2022 թ․ ապրիլի 24-ին. Վերցված է 2023 թ․ մարտի 4-ին.
8. ↑  «Die Opfer vom Verlorenen Zug in Tröbitz/Brandenburg». *www.hagalil.com*. Վերցված է 2023 թ․ մարտի 4-ին.
9. ↑  «Holocaust survivor Hanna Pick-Goslar passes away at 93».
10. ↑  Holocaust-Überlebende Pick-Goslar gestorben
11. ↑  The Last Seven Months of Anne Frank(անգլ.) ֆիլմը Internet Movie Database կայքում
12. ↑  My Best Friend Anne Frank

Արտաքին հղումներ
----------------

* Guilt of survival begins to take toll
* Memories of Anne Frank: nonfiction book detailing Goslar's experience during the Holocaust

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BIBSYS: 99057115 · GND: 12064424X · GTAA: 102088 · ISNI: 0000000427577707 · LCCN: n96086054 · NDL: 00695740 · NKC: pna20231200728 · NTA: 183251369 · VIAF: 283149066376065600849 · WorldCat VIAF: 283149066376065600849 |

 |

 |